P6_TA(2005)0193

Ühise põllumajanduspoliitika rahastamine *

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus ühtse põllumajanduspoliitika rahastamise kohta (KOM(2004)0489 - C6-0166/2004 - 2004/0164(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2004)0489) [1];

- võttes arvesse EÜ asutamislepingu artikli 37 lõike 2 kolmandat lõiku, mille alusel nõukogu Euroopa Parlamendiga konsulteeris (C6-0166/2004);

- võttes arvesse kodukorra artiklit 51;

- võttes arvesse põllumajanduse ja maaelu arengu komisjoni aruannet ning eelarvekontrollikomisjoni seisukohta (A6-0127/2005);

1. kiidab komisjoni ettepaneku muudetud kujul heaks;

2. palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti teavitada, kui nõukogu kavatseb kõrvale kalduda Euroopa Parlamendi poolt vastu võetud tekstist;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

Artikli 5 punkt a

a)ühtse põllumajanduspoliitika analüüsiks, halduseks, jälgimiseks, infovahetuseks ning rakendamiseks vajalikud tegevused ning kontrollsüsteemide ja tehnilise ning haldustoe rakendamisega seotud tegevused; | a)ühtse põllumajanduspoliitika analüüsiks, halduseks, jälgimiseks, infovahetuseks ning rakendamiseks vajalikud meetmed ning kontrollsüsteemide ja tehnilise ning haldustoe rakendamisega seotud tegevused, välja arvatud kulutused, mis artikli 13 kohaselt ei ole EAGFi kanda; |

Muudatusettepanek 2

Artikli 16 lõige 2

Igal juhul ei tohi otsemaksete sooritamise kuupäev ületada vastava eelarveaasta 15. oktoobrit. | kustutatud |

Muudatusettepanek 3

Artikli 31 lõike 4 punkt a

a)artikli 3 lõikes 1 sätestatud kulutusi, mis teostati enam kui kolmkümmend kuus kuud enne komisjoni kirjalikku teadet asjaomasele liikmesriigile kontrolli tulemuste kohta; | a)artikli 3 lõikes 1 sätestatud kulutusi, mis teostati enam kui 24 kuud enne komisjoni kirjalikku teadet asjaomasele liikmesriigile kontrolli tulemuste kohta; |

Muudatusettepanek 4

Artikli 31 lõike 4 punkt b

b)mitmeaastaseid meetmeid puudutavaid kulutusi, mis on osa artikli 3 lõikes 1 sätestatud kulutustest, mille puhul viimane kohustus kasusaajale tekkis enam kui kolmkümmend kuus kuud enne komisjoni kirjalikku teadet asjaomasele liikmesriigile kontrolli tulemuste kohta; | b)mitmeaastaseid meetmeid puudutavaid kulutusi, mis on osa artikli 3 lõikes 1 sätestatud kulutustest, mille puhul viimane kohustus kasusaajale tekkis enam kui 24 kuud enne komisjoni kirjalikku teadet asjaomasele liikmesriigile kontrolli tulemuste kohta; |

Muudatusettepanek 5

Artikli 31 lõige 4 punkt c

c)artiklis 4 sätestatud programme puudutavaid kulutusi, mille lõppmakse teostati enam kui kolmkümmend kuus kuud enne komisjoni kirjalikku teadet asjaomasele liikmesriigile kontrolli tulemuste kohta. | c)artiklis 4 sätestatud programme puudutavaid kulutusi, mille lõppmakse teostati enam kui 24 kuud enne komisjoni kirjalikku teadet asjaomasele liikmesriigile kontrolli tulemuste kohta. |

Muudatusettepanek 6

Artikli 32 lõike 5 esimene lõik

5. Kui sissenõudmine ei toimunud nelja aasta jooksul pärast nelja aastat arvestades esmakordsest administratiivsest või kohtulikust tuvastamisest, või pärast kuut aastat, kui sissenõudmine toimub riikliku kohtu kaudu, kantakse sissenõudmise puudumise rahalised tagajärjed 50% osas asjaomase liikmesriigi ja 50% osas ühenduse eelarvest, pärast lõikes 2 sätestatud kinnipidamise rakendamist. | 5. Kui sissenõudmine ei toimunud nelja aasta jooksul pärast nelja aastat arvestades esmakordsest administratiivsest tuvastamisest, või kuue kuu jooksul pärast lõpliku kohtuotsuse teatavakstegemist, kantakse sissenõudmise puudumise rahalised tagajärjed 50% osas asjaomase liikmesriigi ja 50% osas ühenduse eelarvest, pärast lõikes 2 sätestatud kinnipidamise rakendamist. |

Muudatusettepanek 7

Artikkel 43:

Enne igale eelarveaastale järgneva aasta esimest septembrit koostab komisjon finantsaruande FEAGA ja FEADER'i juhtimisest möödunud eelarveaasta jooksul. | Enne igale eelarveaastale järgneva aasta esimest septembrit esitab komisjon Euroopa Parlamendile ja nõukogule finantsaruande FEAGA ja FEADER'i juhtimisest möödunud eelarveaasta jooksul. |

[1] ELTs seni avaldamata.

--------------------------------------------------